İon Antonesku

İon Viktor Antonesku (; , Piteşt, Romaniä qıyrallığı — , Jilava tiräsendä, Romaniä qıyrallığı) — Romaniä däwlät häm säyäsät eşleklese, marşal.
 Tärcemäi xäle 
Ere cirbiläwçe ğailäsendä tuğan. Xärbi uquxanädä (Tırgovişte) häm xärbi kölliättä (Fransa) belem alğan. 1914 tä atlı ğäskär mäktäbendä iskadrun komandirı. Berençe bötendönya suğışında häm Macarstanğa qarşı interventsiädä qatnaşqan.

1923 tän Parijda xärbi attaşı, 1926 dan Londonda şul uq wazıyfada. 1927 dä häm 1931 dä Yuğarı xäri mäktäp başlığı. 1928 dä Saqlanu ministırlığı särkätibe, annarı pulık, brigada belän citäkçelek itkän.

1933 tän Giniräl ıştab başlığı, brigada yanaralı, 1934 tän diviziä komandirı. 1937 dän saqlanu ministırı.

1940 niñ 5 sintäbrennän xökümat başlığı, Romaniäneñ xärbi diktatırı («conducător»). 1940 nıñ 23 nüyäbrendä Beriln paktına quşılğan. 1941 neñ qış-yazında Romaniä tirituriäsendä SSRB belän suğış öçen bilgelängän ike roman häm ber alman ğaskärennän ğibärät gruppirovka buldırılğan. 1941 neñ 1 iyülendä roman ğäskärlare «Könyaq» ğäskärlär törkeme tärkibendä SSRB tirituriäsenä bärep kergännär. 1941-1942 xärbi ministır. 1944 neñ 23 avgustında antifaşistik qorallı kütäreleş naticäsendä bärep töşerelgän häm qulğa alınğan. 1946 neñ 17 mayında xalıq tribunalı tarafınnan atıp üterügä xökem itelgän. 1946 nıñ 1 iyünendä atıp üterelgän.